
Θέμα : «Υπόμνημα διαμαρτυρίας ενάντια στην αναθεώρηση του άρθρου 16.»


Η κυβέρνηση της ΝΔ και το ΠΑΣΟΚ, αν και διακηρύσσουν ότι η άρση της  συνταγματικής απαγόρευσης για ίδρυση ιδιωτικών πανεπιστημίων «αποτελεί ώριμο αίτημα της κοινωνίας» , προσπαθούν να αναθεωρήσουν το συγκεκριμένο άρθρο στα κρυφά και με συνοπτικές διαδικασίες για να αποφύγουν τις λαϊκές αντιδράσεις και να συγκαλύψουν τις αντιδραστικές επιδιώξεις αυτής της αλλαγής.


Εμείς που συμμετείχαμε στη σημερινή σύσκεψη θεωρούμε ότι η αναθεώρηση του άρθρου 16 του Συντάγματος μας αφορά όλους, γιατί δε σηματοδοτεί απλά την ίδρυση ιδιωτικών πανεπιστημίων, αλλά την έναρξη μιας δριμύτερης επίθεσης για την ιδιωτικοποίηση της δημόσιας εκπαίδευσης όλων των βαθμίδων.   

Θεωρούμε  δημαγωγικούς  μύθους τους ισχυρισμούς της ΝΔ και του ΠΑΣΟΚ ότι με τη λειτουργία  ιδιωτικών πανεπιστημίων θα ανακοπεί η φοιτητική μετανάστευση στα πανεπιστήμια του εξωτερικού και θα βελτιωθεί η ποιότητα των δημοσίων πανεπιστημίων μέσα από τον ανταγωνισμό και του ενιαίους κανόνες λειτουργίας με τα ιδιωτικά .Τα ιδιωτικά «πανεπιστήμια» δεν μπορούν να συναγωνιστούν τα δημόσια , γιατί δεν θα είναι πανεπιστήμια αλλά εμπορικές επιχειρήσεις αγοραπωλησίας  υποβαθμισμένων πτυχίων, μια μεταμφίεση δηλαδή των Κέντρων Ελευθέρων Σπουδών (ΚΕΣ) και των ΙΕΚ. Η ίδρυση ιδιωτικών ψευτο-πανεπιστημίων δεν αποσκοπεί μόνο στην αύξηση του τζίρου των μεγαλοσχολαρχών . Πάνω απ’ όλα στοχεύει στην εξώθηση των δημοσίων πανεπιστημίων να λειτουργήσουν σαν ιδιωτικά : με μάνατζερ, επιχειρησιακό σχέδιο, δίδακτρα, κατάργηση των δωρεάν συγγραμμάτων και του ασύλου και προπαντός  τις επιχειρήσεις να παρεμβαίνουν άμεσα στο περιεχόμενο σπουδών και της έρευνας σύμφωνά με τα συμφέροντά τους.


Αυτά τα μέτρα έρχεται να προωθήσει το γνωστό νομοσχέδιο-πλαίσιο για τη λειτουργία των ανώτατων ιδρυμάτων, ενάντια στο οποίο ξεσηκώθηκαν την προηγούμενη χρονιά φοιτητές-σπουδαστές και πανεπιστημιακοί. Αντίστοιχος τρόπος λειτουργίας προβλέπεται και για δημόσια σχολεία, που στο όνομα της «αποκέντρωσης» και μέσα από τα νέα προγράμματα διδασκαλίας και τις ζώνες δραστηριοτήτων καλούνται να δουλέψουν ανταγωνιστικά και σε μεγάλο βαθμό αυτοχρηματοδοτούμενα με τη συνεισφορά των γονιών, της «τοπικής κοινωνίας» και των επιχειρήσεων, οι οποίες θα συνδιαμορφώνουν   και το πρόγραμμα τους .


Η αναθεώρηση του άρθρου 16 σε συνδυασμό με τα νέα μέτρα ιδιωτικο-οικονομικής λειτουργίας της δημόσιας εκπαίδευσης οδηγούν σε σχολεία και πανεπιστήμια πολλών κατηγοριών και δύο στην ουσία ταχυτήτων, τα λίγα εκλεκτά για τους γόνους των ευνοημένων κοινωνικών στρωμάτων  και τα πάμπολλα υποβαθμισμένα για τα παιδιά του λαού . Γι’ αυτό, 


Απαιτούμε:

· Να μην αναθεωρηθεί το άρθρο 16 του Συντάγματος 

· Να διακοπεί κάθε απόπειρα και διαδικασία για ίδρυση ιδιωτικών πανεπιστημίων (π.χ. Σχολή Ογκολογικής Χειρουργικής , πανεπιστήμιο της ΠΑΣΕΓΕΣ, ακαδημία ΓΣΕΕ κλπ)

· Να μην κατατεθεί ο νέος νόμος πλαίσιο για τα ΑΕΙ-ΤΕΙ

· Να μην προχωρήσουν τα σχέδια για «αποκέντρωση» του σχολείου στους δήμους και τους χορηγούς, να καταργηθεί η ευέλικτη ζώνη και κάθε μέτρο διαφοροποίησης σχολείων και προγραμμάτων 

· Να απαγορευτεί κάθε επιχειρηματική δραστηριότητα στην εκπαίδευση

· Να αποσυρθούν τα νέα αντιπαιδαγωγικά και αντιεπιστημονικά βιβλία 

· ΕΝΙΑΙΑ ΔΗΜΟΣΙΑ ΚΑΙ ΔΩΡΕΑΝ ΠΑΙΔΕΙΑ ΓΙΑ ΟΛΟΥΣ

Στη σύσκεψη συμμετείχαν οι παρακάτω φορείς:

Ανώτατη Συνομοσπονδία Γονέων Μαθητών Ελλάδας

Ομοσπονδία Οικοδόμων Ελλάδας

Ομοσπονδία Διοικητικού Προσωπικού Τριτοβάθμιας Εκπαίδευσης

Ομοσπονδία Γονέων Νομαρχίας Αθηνών 

Ομοσπονδία Βιοτεχνικών Σωματίων Αθήνας

Πανελλήνια Ομοσπονδία Λογιστών

Πανελλαδική Ένωση Λιθογράφων

Συνδικάτο Μετάλλου

Συνδικάτο Φαρμάκου

Συνδικάτο Τηλεπικοινωνιών-Πληροφορική

Συνδικάτο Κατεργασίας Ξύλου Αθήνας

Σωματείο Ξενοδοχοϋπαλλήλων Αθήνας 

Σωματείο Επισιτισμού

Σωματείο Ιδιωτικών Υπαλλήλων

Συντονιστικό Αγώνα Σχολείων Αθήνας

Σύλλογος Φοιτητών Νομικής

Σύλλογος Φοιτητών Φυσικού

Συντονιστική Επιτροπή Αγώνα  Συλλόγων Φοιτητών Γεωπονικής

Συντονιστική Επιτροπή του Φοιτητικού Συλλόγου ΣΕΜΦΕ-Ε.Μ.Π.

Σπουδαστικοί Σύλλογοι Τ.Ε.Ι.   ΣΕΥΠ Αθήνας

                                                       ΣΤΕΦ Αθήνας

                                                       ΣΓΤΚΣ Αθήνας

                                                       ΣΤΕΦ  Πειραιά

Ένωση Γονέων 1ου Διαμερίσματος Αθήνας

Ένωση Γονέων 4ου Διαμερίσματος Αθήνας

Ένωση Γονέων 6ου Διαμερίσματος Αθήνας

Ένωση Γονέων Παλαιού Φαλήρου

             Ένωση Γονέων Ηλιούπολης

             Ένωση Γονέων Ζωγράφου

             Ένωση Γονέων Νέας Φιλαδέλφειας

             Ένωση Γονέων Περιστερίου

             Ένωση Γονέων Αιγάλεω 

             Σύλλογος ΕΤΕΠ

             Εξωραϊστικός Σύλλογος Σεπολίων «Αναγέννηση»

              Σύλλογος Γυναικών Ν. Κόσμου

              Επιτροπή Ειρήνης Ν. Κόσμου  

              Και πολλοί πρωτοβάθμιοι σύλλογοι γονέων και κηδεμόνων 

